pt en fr gl pt id gl pt gl gl gl gl gl gl gl gl gl es gl gl gl gl gl gl gl gl gl gl gl gl gl gl it gl gl gl gl gl gl gl gl pt gl pt en es gl es gl gl en gl es gl gl gl it gl gl gl en gl gl gl gl gl gl gl gl gl gl gl nl gl gl gl gl gl gl gl gl gl gl gl gl gl tr gl gl fr gl es es en en gl pt gl gl gl gl gl gl gl
Asociación galega contra o maltrato a menores
VII Xornadas sobre o maltrato á infancia e á adolescencia
Dende AGAMME difundimos a convocatoria das marchas da dignidade de Ferrolterra
O recibo da luz volveu a subir en Novembro 2016, co que acumula sete meses consecutivos de incrementos, o que representa unha suba media por fogar do 27,8%. En Outubro, era o Tribunal Supremo o que tombaba o chamado “bono social”, e obrigaba a indemnizar as eléctricas por ter que pagar esa tarifa subvencionada que levaba dous anos en vigor. O tribunal recoñece o “dereito” das compañías eléctricas a cobrar unha indemnización polas cantidades que tivo que asumir, o que repercutirá na tarifa que temos que pagar todas. Mentres, Iberdrola, Endesa e Gas Natural-Fenosa rexistraron un beneficio conxunto nos seis primeiros meses de 2016 de perto de 2.900 millóns de euros… mentres, na Galiza son máis de 110.000 fogares afectados pola pobreza enerxética e no resto do estado supera os catro millóns de persoas afectadas…
desde a Asemblea das Marchas da Dignidade de Ferrolterra, decidimos promover unha convocatoria aberta a partidos, sindicatos, plataformas, asociacións, … co obxectivo de realizar unha mobilización comarcal, esixindo medidas contra a pobreza enerxética, na súa prevención e eliminación, mais tamén na denuncia aos oligopolios eléctricos que impoñen prezos, baleirando as economías domésticas e as arcas públicas, para os seus beneficios privados. Desde principios deste mes veñen-se realizando mobilizacións en toda Europa, para denunciar esta situación, onde moitos fogares padecen a pobreza enerxética. Na Galiza, o pasado ano houbo moitas iniciativas que reclamaban unha solución á pobreza enerxética, mocións nos concellos e mesmo unha ILP no Parlamento Galego promovida por unha central sindical, apoiada polas grandes cidades e ducias de concellos. Iniciativas parecidas no Congreso en Madrid, ou mesmo en Europa. A nivel de estado hai unha interesante iniciativa promovida por organizacións da sociedade civil de onde recopilamos, a nivel orientativo, os seis puntos básicos que presentamos. Hai uns días, mesmo o Concello de Ferrol aprobaba parte dunha moción esixindo medias concretas contra a pobreza enerxética. Mais o estado neoliberal avanza na súa consolidación e o que tiña que ser o recoñecemento do dereito de acceso universal a a enerxía e aos subministros básicos, igual que o dereito á vivenda digna e adecuada, o dereito á alimentación, aos coidados, á educación e á saúde, a un traballo ou a unha renda básica, para que cada persoa poida gozar dunhas condicións de vida dignas. O estado neoliberal, converte o dereito á enerxía, como servizo público esencial; a ser un negocio privado con beneficios garantidos, controlado por cinco corporacións eléctricas que conforman un oligopolio… O estado neoliberal, fai do dereito beneficencia; e das medidas que tiñan que ser estruturais, con solucións inmediatas e prevención, medidas paliativas perpetuadoras da pobreza e a dependencia, de por vida, dos servizos sociais de ducias de miles de fogares.
1. Prohibición legal de todos os cortes de luz a familias con problemas económicos. As eléctricas deberán dirixirse á administración para comprobar a situación das familias que non abonen os seus recibos. Si sofren vulnerabilidade económica, non poderán cortarlles o fornezo e o custo será asumido polas compañías.
2. Fin aos abusos tarifarios. Aprobación dunha tarifa accesíbel, regulada polo Goberno, á que poderán acollerse todos os consumidores domésticos na súa primeira residencia.
3. Creación dunha auténtica tarifa social. Substitución do actual bono social por unha tarifa de reducida contía dirixida ás familias con baixos niveis de renda, sufragada polas eléctricas.
4. Recoñecemento e devolución por parte das grandes eléctricas dos 3.500 millóns de euros que cobraron indebidamente en conceptos de Custos de Transición á Competencia (CTCs).
5. Auditoría ao sistema eléctrico. Realización dunha análise dos custos do sistema desde que se puxo en marcha a liberalización do sector, co obxectivo de determinar o prezo real das tarifas eléctricas.
6. Aplicación do tipo de IVA superreducido á electricidade, pasando do 21% actual ao 4% por ser considerado un servizo esencial para a cidadanía.
Se queredes participar e propoñer, vemo-nos:
Día: Luns 12 de Decembro de 2016.
Hora: 6 da tarde.
Lugar: Ateneo Ferrolán (Rúa Madalena, 202-204)
Engadido á Convocatoria Aberta:
Para abordar a proposta de realizar unha mobilización comarcal esixindo medidas contra a pobreza enerxética e denuncia aos oligopolios eléctricos – Luns 12 de Decembro, as 6 da tarde, no Ateneo Ferrolán.
Desde as Marchas propoñemos realizar unha MANIFESTACIÓN en Ferrol.
Que tería lugar o mércores 21 de Decembro, con saída ás 7 da tarde da Praza Amada Garcia (diante do Edificio Administrativo da Xunta de Galicia), pasando pola rúa Real, Terra, Igrexa, Praza do Callao, Rochel e rematar na mesma praza desde onde saímos.
Rematariamos coa lectura dun manifesto unitario e con intervencións moi breves das entidades convocadoras que quixeran face-lo.
Pensamos que o día 21 van ter lugar mobilizacións noutras partes de Galiza, como Vigo e Ourense.
Para adiantar e que dea tempo, no caso de aceptar-se, por asunto de prazos, imos comunicar a mobilización á Subdelegación do goberno.
Marchas da Dignidade Ferrolterra
Correo-e: marchasdadignidadeferrolterra@ gmail.com  |
Teléfono: 602 587 531 |
Blogue de FerrolTerra: http://marchas-da -dignidade-ferrolterra.blogspo t.com.es/ |
Blogue Galego:http://marchasdadignida de.blogspot.com/ |
Web Estatal:http://marchasdeladign idad.org/ |
Blogue do Plan Comarcal de Choque contra o Paro, polo Emprego e a Renda Básica:
PAN, TRABALLO E TEITO – Á RÚA, QUE XA É HORA!!!
Marchas da dignidade de Ferrolterra 12/12/16 18:00 h.
admin 12th Decembro 2016 Uncategorised No Comments
← Presentación do libro “A Resposta Institucional ante o abuso sexual infantil”
Presentación en Ferrol do libro “A dúbida” →
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Últimas novas e actividades
AGAMME pide ao goberno que condee a actuación de Marrocos e que investigue presuntos delitos de homicidio imprudente e omisión do deber de socorro.
Escrito presentado por AGAMME no día de onte, 28 de xuño, perante o goberno central. TEXTO EN GALEGO Ante […]
AGAMME reitera perante á Ministra de Xustiza o seu apoio ao indulto para María Salmerón
Esta mañá AGAMME dirixiuse ao Ministerio de Xustiza para reiterar o seu apoio á petición de indulto de María […]
AGAMME solicita ao goberno que conceda o indulto a María Salmerón
No día de hoxe, AGAMME fixo chegar ao goberno, ao Defensor do Pobo e á Fiscalía Xeral do estado un escrito no […]
Declaración de AGAMME sobre o cumprimento de Dereitos de Infancia no conflito de Ucraína
DECLARACIÓN SOBRE O ESTADO DE CUMPRIMENTO DE DDHH NO CONFLITO ARMADO EN UCRANIA Dende AGAMME, Asociación […]
O movemento feminista galego diríxese a organismos autonómicos, estatais e internacionais para esixir o cumprimento de DDHH no Sahara Occidental e a liberación de Sultana Khaya do arresto domiciliario
No día de hoxe, luns 13 de decembro de 2021, un total de 33 entidades pertencentes ao movemento feminista […]
Mulheres Nacionalistas galegas en AGAMME solicita ao goberno que conceda o indulto a María Salmerón
María Ramos Pereira en AGAMME solicita ao goberno que conceda o indulto a María Salmerón
Luz Darriba en AGAMME subscribe a Declaración do Movemento Femista en apoio á activista saharaui Sultana Khaya
VII Xornadas de AGAMME. Ludopatía en infancia e adolescencia (2ª parte). – Agamme en DOS VIDEOXOGOS ÁS APOSTAS DEPORTIVAS. Antonio Rial Boubeta.
Mulheres Nacionalistas Galegas en Coordinador parental: escrito ao Presidente do Parlamento de Galiza
Mulheres Nacionalistas Galegas en Coordinador parental: escrito ao Presidente do Parlamento de Galiza
Histórico Seleccionar mes Xuño 2022  (1) Maio 2022  (1) Abril 2022  (1) Marzo 2022  (1) Decembro 2021  (2) Novembro 2021  (2) Outubro 2021  (1) Abril 2021  (2) Marzo 2021  (1) Xaneiro 2021  (1) Xullo 2020  (1) Abril 2020  (1) Marzo 2020  (4) Febreiro 2020  (3) Xaneiro 2020  (5) Decembro 2019  (1) Novembro 2019  (3) Outubro 2019  (2) Xullo 2019  (1) Maio 2019  (3) Marzo 2019  (3) Febreiro 2019  (1) Xaneiro 2019  (9) Novembro 2018  (2) Agosto 2018  (2) Maio 2018  (1) Abril 2018  (1) Marzo 2018  (1) Xaneiro 2018  (1) Decembro 2017  (3) Novembro 2017  (6) Outubro 2017  (2) Setembro 2017  (4) Agosto 2017  (6) Xullo 2017  (3) Xuño 2017  (2) Maio 2017  (6) Abril 2017  (4) Marzo 2017  (2) Febreiro 2017  (1) Xaneiro 2017  (2) Decembro 2016  (3) Novembro 2016  (5) Outubro 2016  (5) Xuño 2016  (6) Maio 2016  (5) Abril 2016  (3) Marzo 2016  (3) Febreiro 2016  (10) Decembro 2015  (2) Novembro 2015  (5) Outubro 2015  (2) Setembro 2015  (5) Agosto 2015  (7) Xullo 2015  (2) Xuño 2015  (6) Maio 2015  (6) Abril 2015  (13) Marzo 2015  (7) Febreiro 2015  (7) Xaneiro 2015  (1) Decembro 2014  (3) Novembro 2014  (3) Outubro 2014  (1) Setembro 2014  (5) Agosto 2014  (1) Xuño 2014  (4) Maio 2014  (9) Xaneiro 2014  (2) Novembro 2013  (2) Xullo 2013  (2) Xuño 2013  (2) Maio 2013  (1) Xaneiro 2013  (11) Maio 2012  (2) Abril 2012  (1) Novembro 2011  (1) Outubro 2011  (3)
Copyright © 2022 Agamme. Powered by WordPress. Theme: Spacious by ThemeGrill.
VII Xornadas sobre o maltrato á infancia e á adolescencia
IV Xornadas sobre maltrato á infancia e á adolescencia
V Xornadas sobre maltrato á infancia e á adolescencia